Грчка (Јесењин)
Рушио је моћни Ахил бедем Троје,
Блистави Патрокле рањен издисао,
А Хектор је мач свој о траву брисао,
На Грке сипао процвале шебоје.

Над пепелом тужно крештале су соје,
На тунике лунин срп је кидисао,
У наручје тужни Ахил је стискао
Мртвог друга, идућ' у дворове своје.

Ах, Грчка, ти си душе моје сан.
Ти си прича нежна и ја теби нежан,
Нежнији но своме мужу Андромаха.

Бритак мач извуци. Буди сестра српска
И покажи свету да Вандала мрска
Чека искушење самртнога страха.

Сергеј Јесењин

прев. Радивоје Константиновић
ru:Греция (Есенин)